Rimski katastar u provinciji Dalmaciji
<s>Rimski katastar u provinciji Dalmaciji, poznat pod nazivom forma Dolabelliana, je najstariji poznati dokument koji u cijelosti (katastarski) utvrđuje teritorije i zemljišta provincije.</s><s>Namjesnik  Dolabela  i  njegovi  nasljednici izvršili su precizna  razgraničenja  teritorija  i  odredili vlasnička prava  prema  načelima  rimskoga prava.</s><s>Preko ovog dokumenta provincijske vlasti su imale precizan uvid u stanje zemljišnih i teritorijalnih odnosa.</s><s>Ustanovljeno stanje je potrajalo stoljećima, i imalo je presudnog uticaja u kasnijem razvoju teritorijalnih odnosa na zapadnom Balkanu.</s>

<s>Bio je to službeni dokument koji je kao svojevrsni katastar provincije bio pohranjen u tabulariju namjesnikova ureda u Saloni.</s><s>Do  danas  je  poznato  tridesetak  tzv.  terminacijskih  natpisa  s  prostora rimske provincije Dalmacije,  a  najviše  ih  je  pronađeno  na  prostoru  Liburna.</s><s>Jedan međaš danas  je  izložen u Arheološkom  muzeju  u  Splitu.</s>

<s>Razgraničenje 
Mjerenje zemljišta i razgraničenja teritorija počela su se obavljati i prije Dolabele, za potrebe doseljenika i novoformiranih naselja, i to na štetu autohtonog stanovništva.</s><s>Svi predmeti nisu imali jednaku težinu i rješavali su se na dva načina:  
 stranke (civitates) na zajedničkom sastanku (ex conventione) postignu dogovor, ali uvijek u prisutnosti predstavnika rimske vlasti, tj. namjesnik šalje svoje povjerenike (iudices dati), 
 razgraničenje se obavljalo po odluci ili mišljenju namjesnikova predstavnika ali i tada  predstavnik  vlasti  održava  prethodni  sastanak  
(consilio  adhibit) sa  strankama u sporu.</s>

<s>Konačna odluka bio je dekret namjesnika sa njegovim imenom i titulom.</s><s>Na  natpisu se navodio zaključak o  mjestu  postavljanja  međaša  određene granice između dviju peregrinskih zajednica, čija su imena navođena standardnom formulacijom.</s><s>Namjesnikova odluka o razgraničenju bila je konačna, bez prava žalbe.</s>

<s>Kamen međaš 
Međaš je bio od kamena krečnjaka, ugrađen u suhozidnu među.</s><s>Na njemu je ispisan tekst odluke sa zaključkom i imenima dviju  zajednica.</s><s>Jedan takav natpis iz Gornjeg Karina govori o regulisanju međa između liburnskih zajednica Nedita i Korinjana.</s><s>Na liburnske Korinjane i njihovo naselje Coriniu, danas podsjeća ime samog Karina, 20-tak km sjeveroistočno od Benkovca, a na liburnske Nedite/Nedine i njihovo naselje Nedinium/Nadinium, podsjeća mjesto Nadin, 25 km istočno od Zadra i 10 km zapadno od Benkovca.</s><s>Naziv ova dva naselja ukazuje da je ilirsko stanovništvo u ovom dijelu današnje Dalmacije ostavilo dosta snažan pečat.</s>

<s>U  slučajevima  kada su markacije granice bile prirodne, natpis je mogao biti isklesan u živoj stijeni.</s><s>Takav slučaj poznat je s Velebita, gdje je bila  određena  granica  između  japodskih  Parentina  i  liburnskih  Ortoplina.</s><s>Ortoplinima  je istovremeno bio dopušten i pristup izvoru vode (ditus ad aquam vivam), koji se nalazio na teritoriji Parentina, ali tačno određenim putem, dužine petsto koraka i širine jednoga koraka.</s><s>U narodu je taj natpis poznat pod nazivom “Pisani kamen”; on i danas stoji i nakon 2.000 godina svjedoči o nastojanjima rimske provincijalne vlasti da u tim, čak i danas, vrlo nepristupačnim vrletima Velebita, djeluje kao pravna država i ozakoni vlasničke odnose među zajednicama.</s>

<s>Ondje  gdje  priroda  terena  nije  bila  dovoljna  markacija,  međaši  su  postavljani na više mjesta duž linije razgraničenja.</s><s>To dokazuju tri pronađena međaša sa istim tekstom natpisa o razgraničenju između Aserijata i Alverita početkom vladavine cara Vespazijana.</s>

<s>Arbitraža 
U slučaju sporova oko međa, vršile su se arbitraže, koje su bile vrlo česta pojava.</s><s>U praksi je bilo uobičajeno da namjesnici, kao zapovjednici svih vojnih snaga u provinciji, za sudije imenuju svoje potčinjene, najčešće centurione, većinom samo  jednog, ali u složenijim slučajevima i dvojicu, kojima bi se po potrebi nekada pridruživao i vojni tribun.</s>

<s>Reference</s>

<s>Bosna i Hercegovina u rimsko doba</s>

